**Odklad splátok úverov**

**Podmienky pre odklad**

* o odklad splátok môžu požiadať všetci, ktorí nie sú so splátkami úveru (pri ktorých žiadajú o odklad) v omeškaní viac ako 30 dní k termínu podania žiadosti.
* klient nesmie byť k 29. februáru 2020 v omeškaní so splátkou úveru dlhšie ako 30 dní vo výške prevyšujúcej 100 eur pri inom úvere poskytnutom OTP Bankou
* žiadateľ o odklad splátok nesmie byť v stave zlyhania svojho úveru
* žiadosť o odklad splátok musí byť riadne vyplnená a musí obsahovať všetky náležitosti
* klient požiadal o odklad splátok počas obdobia vyhlásenia mimoriadneho stavu z dôvodu pandémie

Počas odkladu splátok bude úver naďalej úročený, ale tieto úroky budú rozložené na celé zostávajúce obdobie do splatnosti úveru po odklade splátok.

Odloženie splátky znamená, že úver bude splácaný dlhšie o toto obdobie. Mesačná splátka tak bude mierne vyššia.

Odklad môže byť povolený na obdobie uvedené v žiadosti o odklad splátok, ktoré nie je dlhšie ako deväť mesiacov. Odklad sa počíta odo dňa splatnosti prvej neuhradenej splátky.

Povolený odklad splátok nebráni dlžníkovi v možnosti úver alebo jeho časť začať splácať alebo predčasne splatiť aj počas obdobia odkladu splátok. Dlžník, ktorý podal žiadosť o odklad splátok, oznámi banke svoj záujem začať splácať úver alebo jeho časť, čím sa ukončí odklad splátok.

**Ako požiadať o odklad splátok**

Je potrebné vyplniť Žiadosť o odklad splátok a vybrať si jeden zo spôsobov jeho doručenia banke:

* vyplnené [tlačivo](https://www.csob.sk/documents/11005/1748111/CSOB-OTP_ziadost_odklad_splatok_uveru_tlacivo.pdf) môžete odovzdať priamo v pobočke
* žiadosť s úradne overeným podpisom môžete zaslať poštou do pobočky
* vyplniť žiadosť priamo v Internet bankingu - po prihlásení sa do [elektronického bankovníctva](https://otpdirekt.otpbanka.sk/) je možné nájsť žiadosť o odklad splátok v menu v časti „Úvery“ a takisto v časti „Žiadosti“ pod názvom: COVID 19 – Žiadosť o odklad splátok. Žiadosť je potrebné vyplniť priamo v elektronickom bankovníctve, po odoslaní vyplneného formulára bude žiadosť o odklad splátok zaslaná na spracovanie bankou

Banka posúdi každú žiadosť a odpovie na ňu v lehote do 30 dní. V prípade, ak chcete žiadať o odklad splátok na viacerých úveroch, je potrebné tak urobiť pre každý úver osobitnou žiadosťou. Vzhľadom na karanténne opatrenia, odporúčame podať žiadosť o odklad splácania úveru elektronickou podobou.